Борис Младенов-Young
Далеч до хоризонта чак сивее…

chitanka.info

Далеч до хоризонта чак сивее

обширна разорана целина.

Грижлив стопанин в нея ще засее

модерен сорт пшенични семена.

И слънцето с милувка нежна, блага

ще стопли плодоносната й гръд.

Посевите в живителната влага

ще кълнят, ще раснат и изкласят…

Не е ли почва щедра, благодатна

подобно целината необятна

и мозъкът на малкото дете?!

Но ако ти навреме не успееш

зърната на доброто да посееш,

там бурен и трънак ще израсте.

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.